**Періштелерді және олардың рөлін түсіну**

***«Иені қастерлейтіндерді қоршап тұрады***

***Оның періштесі, ол соларды құтқарады.***

***9Жаратқанның ізгілігіне көз жеткізіңдер,***

***Қандай бақытты Оған сенімін жүктегендер!»***

***(Забур 33:8-9)***

Джош Деннис есімді баланы періштелердің шынымен бар екеніне сендірудің қажеті жоқ. Ол бұл шындықты өз басынан өткізіп түсінді. Бұл оқиға, ол достарымен «Жасырын қазына» іздеп жүрген кезде басталды. Ол жоғалып қалғанда, адамдар ол бірнеше сағатта табылады деп ойлады. Бірақ ұзақ сағаттар көп ұзамай бірнеше күндерге айналды. Құтқарушылардың іздемеген жерлері болмады.

Джош сенушілер отбасынан шыққан еді. Ол жоғалып қалғанның алдында бірнеше күн бұрын Джош анасымен сөйлесіп жатқанда: «Егер сенде сенім болса, сен бәрін істей аласың», - деді. Анасы бұнымен келіспей: «Сен түгелдей бәрін істей алмайсың.» деді. Бірақ Джош: «Жоқ, түгелдей бәрін жасай аласың» деді. Жоғалып қалған, сол кезде он жаста болған Джош қараңғы үңгірде отырып, тынбастан мінажат ете берді. Мінажат етіп отырғанда, ол кенеттен: «Уайымдама, сені адамдар тауып алады» деген дауысты естіді.

Іздеу әрекеттері сәтсіз болып, құтқарушылар іздеуді мүлдем тоқтатуға жақын қалғанда, оның алдында бес рет көмектесуін сұраған Джон Скиннерге, қараусыз қалған шахтаға кіруіне рұқсат беріледі. Отыз минут ішінде ол Джошты тауып алады.

Джош табылғанда, жылдар бойы көз жасын төкпеген ер адамдар еңіреп жылады. Бірақ Джош бәрін оңай қабылдады. Ол: «Періштелер мені жұбатты. Мен табылатынымды білдім», - деп түсіндірді.

Бүгінде көптеген адамдар періштелер туралы аса көп ойланбайды, тіпті оларды жоқ деп санайтын шығар, бірақ оларды шынымен өз өмірлерінде сезінгендер оларға ешқашан немқұрайлы қарамайды.